
Për miratimin e listës paraprake të pronave të paluajtshme publike, shtetërore, që transferohen në pronësi ose në përdorim, të komunës fushë-bulqizë, të qarkut të Dibrës

Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të komunës Fushë-Bulqizë, të qarkut të Dibrës, sipas lidhjes 1, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ të komunës Fushë-Bulqizë, miratuar me vendimin nr.727, datë 23.11.2005 të Këshillit të Ministrave “Për miratimin e listës së inventarit të pronave të paluajtshme shtetërore në komunën Fushë-Bulqizë, të qarkut të Dibrës”.
2. Ngarkohen Ministria e Brendshme dhe komuna Fushë-Bulqizë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Komuna Fushë-Bulqizë								Lidhja 1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-6
	Prona që përdoren për realizimin e programeve arsimore.
	Në pronësi

	7-9
	Prona që përdoren për realizimin e funksioneve në shëndetin publik
	Në pronësi

	10-12
	Prona që përdoren për realizimin e veprimtarive kulturore
	Në pronësi

	13-44
	Varrezat publike
	Në pronësi

	45-50
	Prona që përdoren për zhvillim ekonomik
	Në pronësi

	51-54,59,60,61,62,65,66,70,71
	Prona që përdoren për ushtrimin e funksioneve në fushën e bujqësisë
	Në përdorim

	55-58,63,64,67.68.69,72-74
	Prona që përdoren për ushtrimin e funksioneve në fushën e bujqësisë dhe të ushqimit toka joproduktive
	Në pronësi

	76-323
	Pyje dhe kullota
	Në pronësi

	330-506
	Infrastrukturë (rrugë vendore)
	Në pronësi

	507-509
	prona që shërbejnë për furnizimin me ujë të pijshëm, ujësjellësa
	Në pronësi




